Document ID: 31988D0113

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιανουαρίου 1988
για τη βελτίωση της αποτελεσματικότητας των γεωργικών διαρθρώσεων στο Βέλγιο (περιοχή Βαλλωνίας), σύμφωνα με τον κανονισμό (ΕΟΚ) αριθ. 797/85 του Συμβουλίου
(Τα κείμενα στη γαλλική και ολλανδική γλώσσα είναι τα μόνα αυθεντικά)
(88/113/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25 παράγραφος 3,
Εκτιμώντας:
ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η βελγική κυβέρνηση ανακοίνωσε στις 9 Απριλίου 1987 το διάταγμα της εκτελεστικής αρχής της περιφέρειας της Βαλλωνίας της 20ής Νοεμβρίου 1986 σχετικά με τη χορήγηση στους γεωργούς και τους ανθοκαλλιεργητές συμπληρωματικής πριμοδότησης για πρώτη εγκατάσταση·
ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή οφείλει να αποφασίσει εάν, ανάλογα με το κατά πόσον είναι σύμφωνες οι διατάξεις που ανακοινώθηκαν με τον προαναφερθέντα κανονισμό και λαμβάνοντας υπόψη τους στόχους του εν λόγω κανονισμού, καθώς και την απαραίτητη διασύνδεση μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·
ότι η συμπληρωματική πριμοδότηση για πρώτη εγκατάσταση που προβλέπεται στην περιφέρεια της Βαλλωνίας πληροί τους όρους του άρθρου 7 του κανονισμού (ΕΟΚ) αριθ. 797/85·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) όσον αφορά τις χρηματοδοτικές πλευρές·
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα μέτρα που ελήφθησαν στο Βέλγιο κατ' εφαρμογή του κανονισμού (ΕΟΚ) αριθ. 797/85 εξακολουθούν να πληρούν, λαμβανομένου υπόψη του διατάγματος της εκτελεστικής αρχής της περιφέρειας της Βαλλωνίας στις 23 Νοεμβρίου 1986, τους όρους για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.
Η χρηματοδοτική συμμετοχή της Κοινότητας, εντούτοις, στη συμπληρωματική πριμοδότηση για πρώτη εγκατάσταση στην περιφέρεια της Βαλλωνίας είναι δυνατή μόνο στο βαθμό που η εφαρμογή της πριμοδότησης για την πρώτη εγκατάσταση στο εθνικό επίπεδο, που προβλέπεται με το άρθρο 13 του βασιλικού διατάγματος του Βελγίου της 3ης Μαρτίου 1986, αφήνει ακόμη περιθώρια για μια συμπληρωματική συμμετοχή της Κοινότητας, λαμβανομένου υπόψη του ανωτάτου επιλέξιμου ποσού δυνάμει του άρθρου 7 του κανονισμού (ΕΟΚ) αριθ. 797/85.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 12 Ιανουαρίου 1988.

Labels: 18
6